ഡ്രോൺ ഭീഷണിയിൽ തങ്ങളുടെ പ്രതിരോധ നീക്കങ്ങൾ പുതുക്കി പണിയാൻ അമേരിക്ക നീക്കം ആരംഭിച്ചു . അമേരിക്കൻ പ്രതിരോധ വകുപ്പ് പെൻറഗൺ ആണ് ഇതിനായി നീക്കങ്ങൾ ആരംഭിച്ചത് . അമേരിക്കയിലും ലോകവ്യാപകമായും ഡ്രോണുകൾ വർദ്ധിക്കുന്നത് യത്രുക്കൾക്ക് പുതിയ സാധ്യതകളാണ് തുറന്നിടുന്നത് എന്നാണ് അമേരിക്കൻ വിലയിരുത്തൽ . ഡ്രോൺ ആക്രമണങ്ങളെ തടയാൻ പുതിയ രീതികൾ ആവിഷ്കരിക്കുന്ന പെൻറഗൺ . ഡ്രോൺ ആക്രമണങ്ങൾ നേരിടാൻ ലേസർ മൈക്രോവേവ് ആയുധങ്ങൾ വികസിപ്പിക്കാനാണ് ആലോചിക്കുന്നത് . ലോക്ഹീഡ് മാർട്ടിൻ , ബിഎഇ സിസ്റ്റംസ് , റേത്തിയോൺ എന്നീ അമേരിക്കൻ കമ്പനികളാണ് പെൻറഗണിന് വേണ്ടി ആയുധങ്ങൾ നിർമ്മിക്കുന്നത് . ഇസ്ലാമിക് സ്റ്റേറ്റ് ഭീകരർ ഡ്രോൺ ആക്രമണങ്ങളിൽ ശ്രദ്ധപതിപ്പിക്കുന്നതായി അടുത്തിടെ റിപ്പോർട്ടുകൾ വന്നിരുന്നു . നിലവിൽ ലോജസ്റ്റിക്ക് കമ്പനികൾ സാധനങ്ങൾ നീക്കം ചെയ്യാൻ ഡ്രോണുകൾ ഉപയോഗിക്കുന്നുണ്ട് . ഈ രീതിയിൽ ആയുധങ്ങൾ കടത്താൻ തീവ്രവാദികൾ ഡ്രോണുകൾ ഉപയോഗിക്കാം എന്നാണ് പെൻറഗൺ പറയുന്നത് . കഴിഞ്ഞ വർഷം കുർദ്ദിഷ് മേഖലയിൽ ഹിസ്ബുള്ള ഭീകരർ ഡ്രോണുകൾ ഉപയോഗിച്ച് ബോംബിങ്ങ് നടത്തിയത് പെൻറഗൺ ചൂണ്ടിക്കാട്ടുന്നു . അതിന് ഒപ്പം തന്നെ ചെറിയ പ്രാണികൾ മുതൽ വലിയ വലിപ്പമുള്ള ഡ്രോണുകൾ ഇന്ന് നിർമ്മിക്കപ്പെടും എന്നതാണ് വെല്ലുവിളി ഗൌരവമുള്ളതാക്കുന്നത് എന്നാണ് പെൻറഗൺ പറയുന്നത് .